CELEX: 62021CN0571
Language: fi
Date: 2021-09-16 00:00:00
Title: Asia C-571/21: Ennakkoratkaisupyyntö, jonka Finanzgericht Düsseldorf (Saksa) on esittänyt 16.9.2021 – RWE Power Aktiengesellschaft v. Hauptzollamt Duisburg

6.12.2021   
            
            
               FI
            
            
               Euroopan unionin virallinen lehti
            
            
               C 490/22
            
         
      Ennakkoratkaisupyyntö, jonka Finanzgericht Düsseldorf (Saksa) on esittänyt 16.9.2021 – RWE Power Aktiengesellschaft v. Hauptzollamt Duisburg
      (Asia C-571/21)
      (2021/C 490/22)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Finanzgericht Düsseldorf
      
         Pääasian asianosaiset
      
      
         Kantaja: RWE Power Aktiengesellschaft
      
         Vastaaja: Hauptzollamt Duisburg
      
         Ennakkoratkaisukysymykset
      
      
                  1)
               
               
                  Voidaanko energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY (1) (jäljempänä direktiivi 2003/96) 14 artiklan 1 kohdan a alakohdan ensimmäistä virkettä, siltä osin kuin siinä säädetään, että sähkön tuottamiseen käytettävä sähkö vapautetaan verosta, tulkita direktiivin 2003/96 21 artiklan 3 kohdan toisen virkkeen valossa siten, että tämä vapautus käsittää myös toimet, joilla avokaivoksessa tuotetaan energiatuotteita ja näistä energiatuotteista tehdään voimaloissa paremmin voimalakäyttöön soveltuvia esimerkiksi murskaamalla, erottamalla vierasaineet ja pilkkomalla kokoon, jota laitoksen kattilassa käytetään?
               
            
                  2)
               
               
                  Voidaanko direktiivin 2003/96 14 artiklan 1 kohdan a alakohdan ensimmäistä virkettä, siltä osin kuin siinä säädetään, että sähköntuotantokyvyn säilyttämiseen käytettävä sähkö vapautetaan verosta, tulkita direktiivin 2003/96 21 artiklan 3 kohdan kolmannen virkkeen valossa siten, että siten verosta on vapautettava myös sähkön käyttö sellaisten varastointilaitosten ja kuljetusvälineiden käyttämiseen, jotka ovat tarpeellisia voimaloiden jatkuvan toiminnan kannalta?
               
            
         (1)  EUVL 2003, L 283, s. 51.